|  |
| --- |
|  **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **NACRT****Program dodjele potpora poduzetnicima putem vaučera za komercijalizaciju proizvoda u 2024. godini** |
| **Grad Poreč-Parenzo****Upravni odjel za gospodarstvo i EU fondove** |
| **Početak savjetovanja: 29. 1. 2024.** | **Završetak savjetovanja: 28. 2. 2024.** |

**RAZLOG DONOŠENJA**

|  |
| --- |
| Zakonom o poticanju razvoja malog gospodarstva određeno je da jedinice lokalne samouprave, između ostaloga, izrađuju vlastite programe i planove za provedbu projekata, poticajnih mjera i aktivnosti radi ostvarenja ciljeva razvoja malog gospodarstva. U Proračunu Grada Poreča-Parenzo za 2024. godinu na Aktivnosti: Poticanje razvoja poduzetništva, osigurano je 6.500,00 eura za provedbu poticajnih mjera i aktivnosti u području poduzetništva. Sukladno navedenome potrebno je donijeti Program dodjele potpora poduzetnicima putem vaučera za komercijalizaciju proizvoda u 2024. godini.Predloženim Programom utvrđuju se opći uvjeti, kriteriji i postupak dodjele bespovratnih sredstava putem vaučera za izradu prototipa novog proizvoda, te obveze korisnika potpore. Cilj donošenja Programa je podrška razvoju malog i srednjeg poduzetništva kroz (su)financiranje troškova izrade prototipa novog proizvoda, što je neophodno za komercijalizaciju poduzetničke ideje te doprinosi izlasku poduzetnika na tržište ili jačanju njihove prisutnosti na tržištu. Podrobnije razloge donošenja Programa, te sadržaj Programa sadrži **NACRT PROGRAMA S OBRAZLOŽENJEM**. |

Pozivaju se zainteresirani da, najkasnije do 28. 2. 2024. godine, dostave svoje komentare na Nacrt Programa dodjele potpora poduzetnicima putem vaučera za komercijalizaciju proizvoda u 2024. godini - putem **OBRASCA** za savjetovanje na adresu elektroničke pošte: gospodarstvo@porec.hr.

Nakon provedenog savjetovanja s javnošću, izradit će se izvješće, koje će se dostaviti Gradonačelniku Grada Poreča-Parenzo uz prijedlog Programa i objaviti na gradskim internetskim stranicama.